text: El Círculo acusa el PSC de defugir un possible debat - La Veu - Eleccions Municipals 2015
  El Círculo acusa el PSC de defugir un possible debat
  La formació diu que ha proposat fer-ne un amb totes les forces i que només EB i CCD han respost la petició
  20/05/2015 - Pilar Abián
  Círculo de Montcada ha fet un comunicat en què critica que només dues forces polítiques, Ciutadans de Centre Democràtic (CCD) i Escons en Blanc (EB), han respost el correu en què proposaven a la resta d'alcaldables fer un debat públic amb participació de totes les llistes perquè la ciutadania pogués conèixer de primera mà les propostes de cadascuna d'elles. L'escrit s'ha fet l'endemà que ERC proposés un cara a cara amb la candidata del PSC, M. Carmen Porro, i que els socialistes responguessin a través del seu compte a Twitter que no era seriós fer la proposta a quatre dies per acabar la campanya i que només el farien si participava la resta de caps de llista. "Això del temps és una excusa perquè nosaltres ho vam proposar la setmana passada, amb prou antelació; el que creiem és que el PSC no té gens d'interès a donar la cara davant dels ciutadans de Montcada, com van fer amb l'alcaldessa sortint María Elena Pérez", conclou l'agrupació d'electors.